Document ID: 32014D0049

РЕШЕНИЕ 2014/49/ОВППС НА СЪВЕТА
от 30 януари 2014 година
за изменение на Решение 2011/72/ОВППС относно ограничителни мерки, насочени срещу определени лица и образувания с оглед на положението в Тунис
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за Европейския съюз, и по-специално член 29 от него,
като има предвид, че:
(1)
На 31 януари 2011 г. Съветът прие Решение 2011/72/ОВППС (1).
(2)
Ограничителните мерки, определени в Решение 2011/72/ОВППС, се прилагат до 31 януари 2014 г. Въз основа на преглед на посоченото решение срокът на прилагане на ограничителните мерки следва да бъде удължен до 31 януари 2015 г.
(3)
Вписванията за 45 лица в приложението към Решение 2011/72/ОВППС следва да бъдат заменени и следва да се въведат нови основания за тяхното посочване.
(4)
Поради това Решение 2011/72/ОВППС следва да бъде съответно изменено,
ПРИЕ НАСТОЯЩОТО РЕШЕНИЕ:
Член 1
Решение 2011/72/ОВППС се изменя, както следва:
1)
Член 5 се заменя със следното:
„Член 5
Настоящото решение се прилага до 31 януари 2015 г. То подлежи на постоянен преглед. Решението може да бъде подновено или изменено при необходимост, ако Съветът прецени, че целите му не са били постигнати.“;
2)
Приложението се заменя с текста, съдържащ се в приложението към настоящото решение.
Член 2
Настоящото решение влиза в сила в деня на публикуването му в Официален вестник на Европейския съюз.
Съставено в Брюксел на 30 януари 2014 година.

Labels: 18
5